CELEX: 32013D0631
Language: et
Date: 2013-10-29 00:00:00
Title: 2013/631/EL: Komisjoni otsus, 29. oktoober 2013 , milles käsitletakse tasude sissenõudmise piirkondades 2014. aastaks kehtestatud ühikumäärade vastavust rakendusmääruse (EL) nr 391/2013 artiklile 17 (teatavaks tehtud numbri C(2013) 7095 all)

31.10.2013   
            
            
               ET
            
            
               Euroopa Liidu Teataja
            
            
               L 289/68
            
         KOMISJONI OTSUS,
   29. oktoober 2013,
   milles käsitletakse tasude sissenõudmise piirkondades 2014. aastaks kehtestatud ühikumäärade vastavust rakendusmääruse (EL) nr 391/2013 artiklile 17
   (teatavaks tehtud numbri C(2013) 7095 all)
   (2013/631/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 550/2004 aeronavigatsiooniteenuste osutamise kohta ühtses Euroopa taevas (teenuse osutamise määrus), (1) eriti selle artiklit 15,
   ning arvestades järgmist:
   
               (1)
            
            
               Komisjoni rakendusmääruses (EL) nr 391/2013 (2) on sätestatud ühine aeronavigatsioonitasude süsteem. Ühine tasusüsteem on tulemuslikkuse kava eesmärkide saavutamise lahutamatu osa, nagu on ette nähtud Euroopa Parlamendi ja nõukogu määruse (EÜ) nr 549/2004 (3) artikliga 11 ning komisjoni rakendusmäärusega (EL) nr 390/2013 (4).
            
         
               (2)
            
            
               Komisjoni otsuses 2011/121/EL (5) on kindlaks määratud kogu Euroopa Liitu hõlmavad tulemuseesmärgid, sh kulutasuvuse eesmärk, ja aeronavigatsiooniteenuste osutamine aastatel 2012–2014. Komisjon teavitas 19. juuli 2012. aasta kirjas ja 17. detsembri 2012. aasta kirjas liikmesriike, et nende läbivaadatud tulemuslikkuse kavad ja tulemuseesmärgid on kooskõlas kogu Euroopa Liitu hõlmavate tulemuseesmärkidega ja aitavad piisaval määral kaasa nende saavutamisele. Kulutasuvuse eesmärgid on väljendatud kindlaksmääratud ühikumääradena.
            
         
               (3)
            
            
               Rakendusmääruse (EL) nr 391/2013 artikli 17 lõike 1 punktis c on sätestatud, et komisjon hindab tasude sissenõudmise piirkondade 2014. aasta ühikumäärasid, mille liikmesriigid esitasid komisjonile hiljemalt 1. juuniks 2013, järgides kõnealuse määruse artikli 9 lõigetes 1 ja 2 osutatud nõudeid. Selle hindamise käigus kontrollitakse, kas 2014. aasta ühikumäärad on vastavuses rakendusmääruste (EL) nr 390/2013 ja (EL) nr 391/2013 sätetega.
            
         
               (4)
            
            
               Komisjon kasutas tasude sissenõudmise piirkondades 2014. aastaks kehtestatud ühikumäärade hindamisel tulemuslikkuse hindamise asutuse ja Eurocontroli marsruudi navigatsioonitasude keskasutuse abi ning liikmesriikidelt 2013. aasta juuniks laekunud andmeid ja lisateavet. Hindamisel võeti arvesse ka antud selgitusi ja parandusi, mis tehti enne 26. juunil 2013 peetud konsulteerimiskoosolekut, mis keskendus rakendusmääruse (EL) nr 391/2013 artikli 9 lõike 1 kohaldamisele, ning sellele järgnenud kirjavahetust komisjoni ning Taani, Eesti, Iirimaa, Hispaania, Prantsusmaa, Itaalia, Ungari, Malta, Madalmaade, Rumeenia, Rootsi ja Ühendkuningriigi vahel.
            
         
               (5)
            
            
               Taani, Prantsusmaa, Itaalia, Madalmaad ja Rumeenia tegid ettepaneku osaliselt või täielikult tasakaalustada rakendusmäärusega (EL) nr 391/2013 ette nähtud kohandused, et vähendada või säilitada teatavat ühikumäära õhuruumi kasutajate huvides. Seetõttu ei tuleks neid summasid järgnevatel aastatel tagasi nõuda.
            
         
               (6)
            
            
               Komisjon märgib, et Hispaania kavatseb rakendada üleminekusätet kooskõlas komisjoni määruse (EL) nr 1191/2010 (6) artikliga 2. Komisjon on kontrollinud Hispaania esitatud sellekohaseid andmeid ja nõustub, et Hispaania vastab rakendusmääruse (EL) nr 1191/2010 artiklis 2 sätestatud tingimustele ja võib otsustada mitte kohaldada komisjoni määruse (EÜ) nr 1794/2006 (7) artikli 11a lõiget 3 aeronavigatsiooniteenuste osutajate kindlaksmääratud kulude suhtes. Seega tuleks liiklusriski jagamise mehhanismi, mille kohaselt aeronavigatsiooniteenuste osutajad jagavad 30 % ja õhuruumi kasutajad 70 % ulatuses kasumit või kahjumit, mis tuleneb tegelike ja prognoositud teenuseühikute erinevusest, juba 0 % erinevuse korral, mitte alates 2 %-st. Vastavalt määruse (EL) nr 1191/2010 artiklile 2 ja Hispaania poolt 2012. aastaks kehtestatud ühikumäärade vähendamisele piirdub see erand liiklusriski jagamisega kõnealuse aasta tulude osas. Hispaania kavatseb saadud ülekantavad summad jagada järgmiste aastate vahel alates 2015. aastast.
            
         
               (7)
            
            
               Rakendusmääruse (EL) nr 391/2013 artikli 17 lõike 1 punktiga d on ette nähtud, et komisjon teavitab asjaomaseid liikmesriike ühikumäärade vastavusest rakendusmäärustele (EL) nr 390/2013 ja (EL) nr 391/2013.
            
         
               (8)
            
            
               Teade selle kohta, et tasude sissenõudmise piirkondade ühikumäärad on vastavuses rakendusmääruste (EL) nr 390/2013 ja (EL) nr 391/2013 sätetega, ei tohiks piirata määruse (EÜ) nr 550/2004 artikli 16 kohaldamist,
            
         ON VASTU VÕTNUD KÄESOLEVA OTSUSE:
   Artikkel 1
   Tasude sissenõudmise piirkondades 2014. aastaks kehtestatud ühikumäärad, mis on esitatud käesoleva otsuse lisas, on kooskõlas rakendusmääruste (EL) nr 390/2013 ja (EL) nr 391/2013 sätetega.
   Artikkel 2
   Teade selle kohta, et tasude sissenõudmise piirkondade ühikumäärad on vastavuses rakendusmääruste (EL) nr 390/2013 ja (EL) nr 391/2013 sätetega, ei piira määruse (EÜ) nr 550/2004 artikli 16 kohaldamist.
   Artikkel 3
   Käesolev otsus on adresseeritud liikmesriikidele.
   
      Brüssel, 29. oktoober 2013
      
         
            Komisjoni nimel
         
         
            asepresident
         
         Siim KALLAS
      
   
   
      (1)  ELT L 96, 31.3.2004, lk 10.
   
      (2)  Komisjoni rakendusmäärus (EL) nr 391/2013, 3. mai 2013, milles sätestatakse ühine aeronavigatsioonitasude süsteem (ELT L 128, 9.5.2013, lk 31).
   
      (3)  Euroopa Parlamendi ja nõukogu määrus (EÜ) nr 549/2004, 10. märts 2004, millega sätestatakse raamistik ühtse Euroopa taeva loomiseks (raammäärus) (ELT L 96, 31.3.2004, lk 1).
   
      (4)  Komisjoni rakendusmäärus (EL) nr 390/2013, 3. mai 2013, millega kehtestatakse aeronavigatsiooniteenuste ja võrgustiku funktsioonide tulemuslikkuse kava (ELT L 128, 9.5.2013, lk 1).
   
      (5)  Komisjoni otsus 2011/121/EL, 21. veebruar 2011, milles määratakse kindlaks kogu Euroopa Liitu hõlmavad tulemuseesmärgid ja häiretasemed aeronavigatsiooniteenuste osutamiseks aastatel 2012–2014 (ELT L 48, 23.2.2011, lk 16).
   
      (6)  Komisjoni määrus (EL) nr 1191/2010, 16. detsember 2010, millega muudetakse määrust (EÜ) nr 1794/2006, milles sätestatakse aeronavigatsiooniteenuste ühine maksustamiskava (ELT L 333, 17.12.2010, lk 6).
   
      (7)  Komisjoni määrus (EÜ) nr 1794/2006, 6. detsember 2006, milles sätestatakse aeronavigatsiooniteenuste ühine maksustamiskava (ELT L 341, 7.12.2006, lk 3).
   
      LISA
      
                  Tasude sissenõudmise piirkond
               
               
                  Marsruudi ühikumäär 2014. aastal
                  omavääringus (1)
                  
                  (liikmesriigi ISO-kood)
               
            
                  Belgia ja Luksemburg
               
               
                  72,04 EUR
               
            
                  Bulgaaria
               
               
                  73,50 BGN
               
            
                  Tšehhi Vabariik
               
               
                  1 198,16 CZK
               
            
                  Taani
               
               
                  537,56 DKK
               
            
                  Saksamaa
               
               
                  77,32 EUR
               
            
                  Eesti
               
               
                  23,97 EUR
               
            
                  Iirimaa
               
               
                  30,62 EUR
               
            
                  Kreeka
               
               
                  34,53 EUR
               
            
                  Hispaania mandriosa
               
               
                  71,69 EUR
               
            
                  Hispaania (Kanaari saared)
               
               
                  58,36 EUR
               
            
                  Prantsusmaa
               
               
                  65,77 EUR
               
            
                  Itaalia
               
               
                  78,83 eurot
               
            
                  Küpros
               
               
                  38,41 EUR
               
            
                  Läti
               
               
                  19,99 LVL
               
            
                  Leedu
               
               
                  162,08 LTL
               
            
                  Ungari
               
               
                  13 190,76 HUF
               
            
                  Malta
               
               
                  27,61 EUR
               
            
                  Madalmaad
               
               
                  66,47 EUR
               
            
                  Austria
               
               
                  73,39 EUR
               
            
                  Poola
               
               
                  148,89 PLN
               
            
                  Portugal – Lissabon
               
               
                  38,74 EUR
               
            
                  Rumeenia
               
               
                  168,83 RON
               
            
                  Sloveenia
               
               
                  67,46 EUR
               
            
                  Slovakkia
               
               
                  60,04 EUR
               
            
                  Soome
               
               
                  52,06 EUR
               
            
                  Rootsi
               
               
                  638,85 SEK
               
            
                  Ühendkuningriik
               
               
                  70,46 GBP
               
            
         (1)  Need ühikumäärad ei hõlma rakendusmääruse (EL) nr 391/2013 artiklis 18 osutatud halduslikku ühikumäära, mida kohaldatakse Eurocontroli marsruudi navigatsioonitasusid käsitleva mitmepoolse kokkuleppe osalisriikide suhtes.